Les sortides dels Bombers augmenten un 4,7% més durant el 2017 | Ràdio Arenys 91.2FM
Societat Seguretat Dilluns 22 de gener del 2018
/ Act.: 22 de gener del 2018 a les 14:01
Les sortides dels Bombers augmenten un 4,7% més durant el 2017
Una de les actuacions fetes pels Bombers d'Arenys ha estat fora de la nostra vila, en l'extinció d'un incendi a Calella
El Cau Flos i Calcat busca la manera de …
Els veïns del Bareu volen reunir-se amb…
El govern convocarà el veïnatge del Turó per explicar com…
La Biblioteca Pare Fidel Fita, juntament amb Sakkara …
L’Ajuntament seguirà formant part del projecte Ofer.cat …
Ports de la Generalitat obre el concurs d'adjudicació de …
L’increment s’ha notat , sobretot, en els accidents de trànsit, les assistències tècniques i els salvaments. Un any més, des del cos de seguretat denuncien la necessitat de renovar part del material que fa anys que reclamen.
El parc de bombers voluntaris d'Arenys de Mar va tancar el 2017 amb 471 serveis efectuats, 21 més que el 2016, xifra que suposa un augment del 4,7% malgrat la mancança de mitjans humans i materials que el cos de seguretat fa anys que reivindica a la Generalitat. Sí que destaquen petites variacions a la baixa dels incendis urbans i dels incendis de vegetació, mentre que van augmentar els accidents de trànsit, les assistències tècniques i els salvaments. El cap de bombers voluntaris d’Arenys, Carles Pérez, afirma que aquest augment no es deu a cap motiu especialment determinat, tot i que destaca que s’han fet més assistència en salvaments.
Pel que fa a les sortides, Arenys de Mar és la localitat on es van efectuar la major part dels serveis de l’any, amb 187, seguit d'Arenys de Munt amb 76 serveis, Canet de Mar i Mataró amb un total de 42 i 32 serveis respectivament. Malgrat les esperances dipositades en l'anunciada implantació d'un Pla Estratègic, els bombers d'Arenys van poder obrir el parc amb una mitjana del 45% dels dies en horari diürn. Carles Pérez ha denunciat la manca de recursos que, entre altres coses, comporta que el parc d'Arenys disposi de vehicles amb una antiguitat de 19 anys de mitjana quan no haurien de superar els 15 anys de mitjana.
Al 2017 es van poder incorporar els nous uniformes de primera intervenció. Pel que fa a la formació, els bombers voluntaris van poder realitzar un únic curs específic d'intervenció en incendis forestals.